Αρχική » Επικαιρότητα » Άρθρα - Απόψεις » Εξομολόγηση και Θεία Κοινωνία\nΌπως είναι γνωστό μεταξύ των επτά μυστηρίων της Ορθόδοξης Χριστιανικής Εκκλησίας συμπεριλαμβάνονται και τα ιερά μυστήρια της Εξομολόγησης και Θ. Ευχαριστίας. Καίτοι δε τα μυστήρια αυτά είναι αυτοτελή και τελούνται ανεξάρτητα το ένα από το άλλο, στην εκκλησιαστική πρακτική έχει καθιερωθεί ο κανόνας της υποχρεωτικής συμμετοχής αμφοτέρων από τους πιστούς ,σε τρόπο που να μη νοείται από τους περισσότερους εκπροσώπους της εκκλησίας η μετάληψη της Θ. Κοινωνίας από πιστό που δεν έχει προηγουμένως εξομολογηθεί. Σύμφωνα μάλιστα με έγκυρη πληροφορία σε μια ενορία την ώρα του Κοινωνικού και ενώ είχαν συγκεντρωθεί μπρος στην Ωραία Πύλη όσοι επρόκειτο να κοινωνήσουν, βγήκε ο ιερέας και, πριν εκφωνήσει το «μετά φόβου Θεού…», παρήγγειλε να μη προσέλθουν προς κοινωνία όσοι δεν είχαν προηγουμένως εξομολογηθεί ,με συνέπεια ένας μεγάλος αριθμός πιστών να εξαναγκασθεί να οπισθοχωρήσει και να σχολιασθεί δυσμενώς το γεγονός από το εκκλησίασμα .\nΣε παρόμοιο με το ανωτέρω περιστατικό ήμουν αυτόπτης μάρτυρας σε πρόσφατη επίσκεψη μου σε γνωστή μονή του Αγίου Όρους. Κατά την ώρα της Θ. Μεταλήψεως, αφού κοινώνησαν πρώτα οι μοναχοί , άρχισαν να προσέρχονται οι λαϊκοί προσκυνητές με τη σειρά να κοινωνήσουν. Τότε μπήκε στο ενδιάμεσο ένας μοναχός, ο οποίος άρχισε να ρωτάει έναν-έναν τους προσερχομένους εάν είχαν προηγουμένως εξομολογηθεί. Σε αρνητική απάντηση τους έλεγε να πάνε πίσω, απαγορεύοντάς τους ουσιαστικά να μεταλάβουν. Να σημειωθεί ότι μεταξύ των «αποκλεισθέντων», ήταν και νεαρά άτομα ,τα οποία ενδεχομένως για πρώτη φορά επισκέπτονταν το Άγιον Όρος και τα οποία μετά την κατανυκτική Θ. Λειτουργία του μεσονυκτίου ένοιωσαν προφανώς την ανάγκη να συμμετάσχουν στο μυστήριο της Θ.Ευχαριστίας. Η απομάκρυνσή τους μπρος τα μάτια των λοιπών προσκυνητών ασφαλώς τα πλήγωσε και τα έκανε να αισθανθούν προσβεβλημένα.\nΔεν υπάρχει αμφιβολία ότι προκειμένου να συμμετάσχει κανείς στην μετάληψη της Θ. Κοινωνίας, που αποτελεί το κέντρο και την πεμπτουσία της θείας λατρείας ,πρέπει να ετοιμασθεί κατάλληλα με την μετάνοια [αλλαγή νοοτροπίας], εξομολόγηση, προσευχή και νηστεία. Όμως η επιβολή του μυστηρίου της εξομολογήσεως με τους τρόπους που προαναφέρονται, απάδει προς το πνεύμα της Ορθοδοξίας, που χαρακτηρίζεται από την ελευθερία, την συγκατάβαση ,την διάκριση ,την επιείκεια και την αγάπη προς όλους τους πιστούς. Και δεν γνωρίζω εάν υπάρχει σχετικό τυπικό της Εκκλησίας που να ορίζει την απαραίτητη προήγηση της Εξομολόγησης για την συμμετοχή στη Θ.Κοινωνία.\nΑς μη λησμονούμε ότι προ της Θ.Μεταλήψεως ο ιερέας καλεί το πλήρωμα της εκκλησίας προς συμμετοχή στην κοινή πνευματική τράπεζα επαναλαμβάνοντας τους λόγους του Κυρίου «πίετε εξ αυτού πάντες» ,ανεξαιρέτως, όπως γινόταν στην πρώτη χριστιανική κοινότητα ,όπου οι πάντες μεταλάμβαναν. Ο δε Ιερός Χρυσόστομος , που διακρινόταν για την ευρύτητα του πνεύματός του στον γνωστό «Κατηχητικό του Λόγο», καλεί όλους τους πιστούς, « νηστεύσαντες και μη νηστεύσαντες., εγκρατείς και ράθυμους..» να συμμετάσχουν του μυστηρίου της Θ.Κοινωνίας.\nΕν κατακλείδι, η Εκκλησία μας διαθέτει τα μέσα προς διαφώτιση του πληρώματος σχετικά με τα προαναφερόμενα Μυστήρια με ανάλογα κηρύγματα, ομιλίες και βιβλία ,ώστε οι πιστοί να προετοιμάζονται κατάλληλα για την επάξια συμμετοχή τους. Εάν τώρα υπάρξει περίπτωση ανυποψίαστου ατόμου, που προσέρχεται ταπεινά και « μετά φόβου Θεού» να κοινωνήσει , χωρίς προηγουμένως να έχει εξομολογηθεί, τότε πρέπει να εφαρμόζεται η αρχή της διάκρισης και συγκατάβασης εκ μέρους του ιερέως, χωρίς να προβαίνει σε προσβλητική αποπομπή του πιστού στην ιερότερη στιγμή της Θ.Λειτουργίας.


Συνάντηση του Πρωθυπουργού Κυρ. Μητσοτάκη με τους δημάρχους Μυτιλήνης, Χίου και Αν. Σάμου - Στη Φόρα\nΑρχική Ελλάδα Συνάντηση του Πρωθυπουργού Κυρ. Μητσοτάκη με τους δημάρχους Μυτιλήνης, Χίου και Αν....\nΟ Πρωθυπουργός στη σύσκεψη στην οποία συμμετείχαν ο υπουργός Μετανάστευσης και Ασύλου, Νότης Μηταράκης, και ο υπουργός Επικρατείας, Γιώργος Γεραπετρίτης, τόνισε πως «δεν πρόκειται ποτέ να επιστρέψουμε σε μία λογική όπου τα νησιά μας θα επιβαρύνονται με εξαιρετικά αυξημένους αριθμούς προσφύγων και μεταναστών, λαμβάνοντας όμως υπόψη από την άλλη, ότι πρέπει να έχουμε κάποιες οργανωμένες υποδομές στα νησιά μας για να μπορούμε να υλοποιούμε όχι απλά την εθνική στρατηγική, αλλά και την Ευρωπαϊκή στρατηγική, όπως αυτή θα διαμορφωθεί με το Σύμφωνο Μετανάστευσης και Ασύλου το οποίο ελπίζουμε και αγωνιζόμαστε να συμφωνηθεί νωρίτερα και όχι αργότερα».\n«Μας προέκυψε μία καταστροφή πού ήταν το συμβάν, ο εμπρησμός που έγινε ουσιαστικά στη Μόρια όμως μέσα από αυτή την καταστροφή προέκυψε κάτι καλύτερο. Η Μόρια τελείωσε και θα ξαναφτιάξουμε και τον χώρο στην Μόρια, θα φτιάξουμε ένα πάρκο θα τον αποδώσουμε στον Δήμο. Μόρια δεν πρόκειται να ξαναϋπάρξει, όπως θα τελειώσει και η υφιστάμενη υποδομή η οποία παρά τον προσωρινό της χαρακτήρα όλοι αναγνωρίζουμε ότι είναι πολύ καλύτερη από αυτό το οποίο υπήρχε στην Μόρια», απάντησε ο Πρωθυπουργός.\n«Έχετε αναλάβει το τιμόνι της χώρας στις δυσκολότερες στιγμές των τελευταίων δεκαετιών. Εγώ δεν μπορώ να επικαλεστώ καμία κομματική ιδιότητα, επικαλούμαι την ιδιότητα του Έλληνα πολίτη που συμπαρατάσσομαι μαζί σας, συμπαρατάσσομαι με τον Μητσοτάκη. Συγνώμη αν το εκλαϊκεύω. Έχω πάρα πολλούς λόγους να θέλω να ανταποδώσω αυτό που δίνετε στην αυτοδιοίκηση, το ότι η αυτοδιοίκηση πλέον όπως και η κυβέρνηση δεν είναι κάτι το απόμακρο να συζητάμε με τον Πρωθυπουργό της χώρας και με τους Υπουργούς. Δηλαδή εγώ δεν θυμάμαι ποτέ κάτι ανάλογο με άλλη κυβέρνηση. Στις δυσκολότερες στιγμές αναλάβατε. Θέλω να με πιστέψετε- έχω συμπαραταχθεί συνειδητά. Πέρσι τέτοια εποχή θυμάμαι πάρα πολύ καλά το τηλέφωνο σε ένα δημοτικό συμβούλιο όπου η επιλογή θα ήταν ενώ η Τουρκία ετοιμαζόταν να εισβάλει στον Έβρο μέσω των μεταναστών, εγώ είχα δημοτικό συμβούλιο και έγινε η επιλογή με δική μου εισήγηση ότι η δικοί μας αστυνομικοί δεν πρέπει να φυλάνε Σαμιώτες, ήταν εκείνες οι βραδιές οι δύσκολες πρέπει να είναι παρόντες εκεί που πρέπει να είναι και πάμε τώρα στο Ζερβού να πάμε να σπάσουμε το μπλόκο. Το λέω και το χέρι μου τρέμει. Συνειδητά Πρωθυπουργέ δεν ήταν ούτε τακτικισμός, ούτε τίποτα, είναι εθνική πολιτική και εθνική είναι η δική μου συμπαράταξη και συνεχίζει αταλάντευτη, να στοιχίζομαι. Παράπονα δεν θα κάνω, το στοίχημα όμως πρέπει να κερδηθεί», τόνισε ο Δήμαρχος Ανατολικής Σάμου, Γεώργιος Στάντζος.\nΖήτησαν επίσης, να επιταχυνθεί η κατασκευή κλειστών ελεγχόμενων κέντρων μικρής αλλά επαρκούς χωρητικότητας και να προχωρήσει η ανάταξη των νησιών με υλοποίηση ολοκληρωμένων κοινωνικών και οικονομικών σχεδίων.\nΠροηγούμενο άρθροΠαράταση των Κρατικών Οικονομικών Ενισχύσεων για κάλυψη ζημιών σε γεωργούς και κτηνοτρόφους\nΕπόμενο άρθροΕπικοινωνία Χριστοδουλίδη – Δένδια μετά τον σεισμό στη Θεσσαλία


Διαχείριση απορριμμάτων Αττικής | ΣΥΡΙΖΑ Συνασπισμός Ριζοσπαστικής Αριστεράς\nΕπίκαιρη ερώτηση Θ.Λεβέντη προς τους Υπουργούς Εσωτερικών, ΠΕΧΩΔΕ\nΗ διακομματική επιτροπή περιβάλλοντος της Βουλής κατά την πρόσφατη επίσκεψή της στο ΧΥΤΑ Φυλής σε συνέχεια και των σχετικών συνεδριάσεών της στη Βουλή\nενημερώθηκε από τους υπευθύνους του ΕΣΔΚΝΑ για τον τρόπο διαχείρισης και της ποσότητας απορριμμάτων που απορρίπτονται στο μοναδικό ΧΥΤΑ της Αττικής.\nΑπό τους 15.000 τόνους που παράγονται καθημερινά σε όλη τη χώρα, στην Αττική παράγονται 7.000, αλλά στον ΧΥΤΑ της Φυλής εναποτίθενται 9.000-10.000 τόνοι.\nΜε έκπληξη πληροφορηθήκαμε ότι εδώ συγκεντρώνονται τα σκουπίδια όχι μόνο της Αττικής, αλλά και μεγάλου μέρους της Πελοποννήσου, της Στερεάς και των νησιών.\nΣτο μοναδικό εργοστάσιο ανακύκλωσης Α. Λιοσίων, το οποίο εξ αρχής ήταν προβληματικό γίνεται επεξεργασία 1.200 τόνων ημερησίως, αλλά το τελικό προϊόν, εκτός μικρών ποσοτήτων, θάβεται επίσης στο χώρο του ΧΥΤΑ- χωματερής.\nΕπειδή με αυτή τη διαχείριση ο ΧΥΤΑ Φυλής- ο οποίος γεωγραφικά βρίσκεται εντός του υπερκορεσμένου Θριασίου- κινδυνεύει να υπερκορεσθεί εντός 2ετίας. Επειδή η εναπόθεση στο μοναδικό αυτό ΧΥΤΑ της Αττικής των 2/3 των σκουπιδιών όλης της χώρας αποτελεί πρωτοφανές σκάνδαλο και πλήρη αποτυχία οποιοδήποτε σχεδιασμού διαχείρισης των απορριμμάτων.\nΕρωτώνται οι κ.κ. Υπουργοί ποια μέτρα προτίθενται να πάρουν ώστε:\n1. Η Αττική να μην κάνει εισαγωγές σκουπιδιών από την υπόλοιπη χώρα .\n2. Για την ριζική αναθεώρηση του αποτυχημένου περιφερειακού σχεδιασμού και την οριστική αντιμετώπιση του προβλήματος των απορριμμάτων της Αττικής, που είναι απαράδεκτο να συνεχίζουν να απορρίπτονται στο διηνεκές στο υπερκορεσμένο Θριάσιο.


Φ.Κωνσταντίνου: «Το διπλό μας δίνει ώθηση για τους στόχους μας» (ηχητικό) Ο εκπρόσωπος τύπου του Απόλλωνα Φανούριος Κωνσταντίνου μίλησε στον Super ΣΠΟΡ FM για όλα όσα αφορούν την ομάδα της Λεμεσού και δη για το μεγάλο διπλό επί της Ομόνοιας στο ΓΣΠ. «Το πίστευε πιο πολύ από όλους ο Σοφρώνης Αυγουστή, το διοχέτευσε αυτό και δούλεψε πολύ το τελευταίο δίμηνο. Φτάσαμε… Είναι και αυτό το στατιστικό για τον Απόλλωνα... Ξέφρενη η πορεία του Απόλλωνα με τον Σοφρώνη Αυγουστή στο «τιμόνι» της τεχνικής ηγεσίας. Οι πέντε σερί νίκες έχουν εκτοξεύσει την αυτοπεποίθηση όλων στη Λεμεσιανή ομάδα που αν εκμεταλλευτεί το πρόγραμμα που ακολουθεί, μπορεί να κοιτάζει πολύ πιο ψηλά! Υπάρχει ένα εντυπωσιακό στατιστικό για τον Απόλλωνα. Είναι η ομάδα με… Η νίκη του Απόλλωνα και τα κέρδη του Σοφρώνη Ναι, τώρα με σιγουριά μπορεί να πει ο κάθε φίλαθλος, όχι μόνο του Απόλλωνα, ότι η ομάδα του Σοφρώνη Αυγουστή έβαλε στην ακίδα της ξανά τον τίτλο. Η σημερινή νίκη είναι πειστήριο. Όχι για την εμφάνιση του, αν και στο α΄ μέρος ήταν εξαιρετικός, αλλά γιατί επειδή κέρδισε. Και αυτό… Αυγουστή: «Οι παίκτες μου έδωσαν πολλές δυνάμεις» Για τη σημασία της νίκης αλλά και της συνέχειας του πρωταθλήματος μίλησε στη διάσκεψη Τύπου ο τεχνικός του Απόλλωνα Σοφρώνης Αυγουστή. Αναλυτικά. «Ήρθαμε στη Λευκωσία να παίξουμε άλλο ένα ντέρμπι με στόχο τη νίκη. Μπήκαμε πολύ καλά στο παιχνίδι και είμαστε κυρίαρχοι όλο το πρώτο 45λεπτο. Κάναμε αρκετές φάσεις και… Έτσι ήρθε το «διπλό» του Απόλλωνα! (video) Δείτε σε βίντεο τις καλύτερες στιγμές του ντέρμπι Ομόνοια – Απόλλωνας, που βρήκε τους «γαλάζιους» να επικρατούν με 2-1, με δύο γκολ του Σαρντινέρο. Για την Ομόνοια ισοφάρισε προσωρινά ο Καρλίτος. Μεγάλη νίκη και πάει φουλ για τίτλο ο Απόλλωνας Ο Απόλλωνας όχι μόνο επιστρέφει αλλά μπορεί πλέον να ονειρεύεται τον τίτλο. Οι «γαλάζιοι» είχαν πολύ καλή απόδοση στο α’ ημίχρονο στο οποίο κατάφεραν να προηγηθούν με τον Σαρδινέρο (14’). Ο Καρλίτος είχε ισοφαρίσει για την Ομόνοια στο β’ ημίχρονο (62’). Οι «πράσινοι» ήταν καλύτεροι στην επανάληψη, πίεσαν έφταιξαν φάσεις… Συλλυπητήρια στην οικογένεια του Γλαύκου Ψυλλάκη Η Εταιρεία Απόλλων εκφράζει την οδύνη της για τον χαμό ενός αυθεντικού Απολλωνίστα και πρώην προέδρου του συλλόγου Γλαύκου Ψυλλάκη. Αναλυτικά: «Ο κ. Ψυλλάκης διετέλεσε πρόεδρος του Απόλλωνα από το 1985 μέχρι το 1987, οδηγώντας την ποδοσφαιρική μας ομάδα σε δυο τελικούς κυπέλλου με ΑΠΟΕΛ και ΑΕΛ αντίστοιχα, και την… Να κρατήσει η αντεπίθεση! (πιθανή ενδεκάδα) Οι τέσσερις τελευταίες επιτυχίες του Απόλλωνα με τον Σωφρώνη Αυγουστή στον πάγκο, έφεραν την ομάδα σε τροχιά τίτλου. Δεν ήταν όμως αρκετές για να βάλουν την ομάδα για τα καλά στο «κόλπο» της διεκδίκησης του πρωταρχικού στόχου και έτσι οι «γαλάζιοι» είναι αναγκασμένοι να δώσουν συνέχεια στο νικηφόρο σερί σήμερα… Ο Αυγουστή δείχνει Πίεχ για την ενδεκάδα Πίεχ ή Μαγκλίτσα στην κορυφή της επίθεσης; Αυτό είναι το μεγάλο ερώτημα που απασχολεί τους φίλους του Απόλλωνα ενόψει του Κυριακάτικου ντέρμπι με την Ομόνοια στο ΓΣΠ. Ο Σοφρώνης Αυγουστή ανέλαβε την τεχνική ηγεσία έχοντας παροπλισμένο τον Γκιέ. Έκανε ντεμπούτο με τον Άρη στις 16 Δεκεμβρίου ξεκινώντας στην ενδεκάδα τον… H Etalon Group στην οικογένεια του Απόλλωνα! Η Εταιρεία Απόλλων Ποδόσφαιρο (ΔΗΜΟΣΙΑ) ΛΤΔ ανακοίνωσε την έναρξη της συνεργασίας της με την εργοληπτική εταιρεία Etalon Group, η οποία θα αποτελέσει ένα εκ των επίσημων χορηγών της ομάδας για την τρέχουσα αγωνιστική περίοδο 2016-2017. Το λογότυπο της Etalon Group θα τοποθετηθεί στο παντελονάκι (μπροστινό μέρος) των επισήμων εμφανίσεων της… Πίεχ: «Με αυτοπεποίθηση για τη νίκη στο ΓΣΠ»! Στην επίσημη ιστοσελίδα του Απόλλωνα μίλησε ο Πολωνός επιθετικός και μεγάλος πρωταγωνιστής στο ντέρμπι με την ΑΕΛ,Αρκάντιους Πίεχ, με αφορμή την παραλαβή του επάθλου MVPStoiximan.gr. «Σίγουρα είναι πολύ όμορφο συναίσθημα να αναγνωρίζονται και να ανταμείβονται οι κόποι και οι προσπάθειες που καταβάλεις τόσο στις προπονήσεις όσο και στα επίσημα παιχνίδια.… StartPrev12345678910NextEnd Page 3 of 25 ΡΟΗ ΕΙΔΗΣΕΩΝ


Το ιστορικό του βομβαρδισμού της ακταιωρού "ΦΑΕΘΩΝ" το 1964 Λευκαδίτικα Νέα - Lefkada News\nPublished On: Πα, Ιαν 5th, 2018\nΤο ιστορικό του βομβαρδισμού της ακταιωρού «ΦΑΕΘΩΝ» το 1964\nΤην Τρίτη 9 Γενάρη 2018 η παραλαβή και ο επαναπατρισμός των λειψάνων των πεσόντων\nΣτην Κύπρο θα μεταβεί την Κυριακή 7 Γενάρη 2018 ο ΑΝΥΕΘΑ Δημήτρης Βίτσας για την παραλαβή των λειψάνων των πεσόντων της ακταιωρού «ΦΑΕΘΩΝ» και τον επαναπατρισμό τους στην Ελλάδα. Η τελετή παραλαβής των λειψάνων θα γίνει το πρωί της Τρίτης 9 Γενάρη 2018 στο κοιμητήριο Αγ. Κωνσταντίνου και Ελένης, ενώ η τελετή επαναπατρισμού θα γίνει στον Ι.Ν. Αγίου Δημητρίου στο ΚΕ Παλάσκας το απόγευμα της ίδιας μέρας.\nΤην υπογραφή των Συμφωνιών Ζυρίχης – Λονδίνου του 1959 ακολούθησε η υποβολή των 13 σημείων του Αρχιεπισκόπου Μακαρίου Γ΄, το 1963, για τροποποίηση του Συντάγματος της Κυπριακής Δημοκρατίας. Ξεκίνησε τότε μία περίοδος ιδιαίτερης έντασης στην Κύπρο μέχρι και το 1967. Προς ενίσχυση της άμυνας της Κυπριακής Δημοκρατίας για αντιμετώπιση της εντεινόμενης τουρκικής απειλής, το 1964 η κυβέρνηση Γεωργίου Παπανδρέου απέστειλε στην Κύπρο μία μεραρχία στρατού και Έλληνες αξιωματικούς για στελέχωση της Κυπριακής Εθνοφρουράς, η οποία ιδρύθηκε το ίδιο έτος, με αρχηγό τον Γεώργιο Γρίβα.\nΣτις 7 Αυγούστου ξέσπασαν στην περιοχή της Τηλλυρίας αιματηρές συγκρούσεις, όταν η Εθνοφρουρά προσπάθησε να εξουδετερώσει τον θύλακα Μανσούρας – Κοκκίνων, που είχαν συγκροτήσει οι Τούρκοι με απώτερο στόχο τη δημιουργία προγεφυρώματος για μια ενδεχόμενη απόβαση στην Κύπρο. Κατά τη διάρκεια των συγκρούσεων, που κράτησαν τέσσερις μέρες μέχρι την 10 Αυγούστου, αεροσκάφη της Τουρκίας επιτέθηκαν με βόμβες ναπάλμ εναντίον θέσεων της Εθνικής Φρουράς, αλλά και κατοικημένων περιοχών, σκοτώνοντας και τραυματίζοντας δεκάδες άτομα.\nΣτις μάχες αυτές έλαβαν μέρος και δύο ακταιωροί, που είχαν αποσταλεί παράλληλα με τη μεραρχία. Τα πλοία λέγονταν «Φαέθων» και «Αρίων», και ήταν δωρεά από τον Αναστάση Λεβέντη στην Κυπριακή Δημοκρατία το 1964, με σκοπό να προασπίσουν τα βόρεια παράλια της Κύπρου από τυχόν τουρκικές αποβάσεις και άλλες παράνομες πράξεις, διότι η Κύπρος δεν είχε προστασία από τη θάλασσα. Τα καράβια ήταν γερμανικά, του 1935 και σε άσχημη κατάσταση. Δεν είχαν δύναμη να σταματήσουν κάποιο στόλο. Προσπάθησαν να τα επισκευάσουν στην Ελλάδα πολύ γρήγορα, με αποτέλεσμα φεύγοντας από το ναυπηγείο να υπάρχουν ακόμα ζημιές, κυρίως στο «Φαέθων». Τα πλοία έφτασαν στο νησί χωρίς σημαία, με ψεύτικα ονόματα, χωρίς ταυτότητα. Τα πληρώματα των πλοίων ήταν Έλληνες. Στο καράβι «ΦΑΕΘΩΝ» υπηρετούσαν τρία μόνιμα στελέχη από τους 23 που ήταν το πλήρωμα. Ο κυβερνήτης Ανθυποπλίαρχος Δ. Μητσάτσος, απόφοιτος της Σχολής Δοκίμων, δύο υπαξιωματικοί ενώ οι υπόλοιποι ήταν ναύτες που έκαναν τη θητεία τους.\nΠαρά τη σύσταση των Σουηδικών δυνάμεων του ΟΗΕ οι Τ/Κ αρνήθηκαν να μετακινηθούν από το ύψωμα. Κλήθηκε τότε ο Διοικητής της Εθνικής Φρουράς να στείλει στρατεύματα στην περιοχή, προκειμένου να αποτρέψουν περαιτέρω Τουρκοκυπριακή προώθηση.\nΑπόσπασμα από συνέντευξη που έδωσε ο τότε κυβερνήτης και τραυματίας στην μάχη Δ. Μητσάτσος στον δημοσιογράφο Στέφανο Χελιδόνη.\n«Ήρθαν τα αεροπλάνα και άρχισαν τις επιθέσεις. Η μάχη κράτησε αρκετή ώρα, διότι έκανα ελιγμούς ανάμεσα από κάτι αμερικανικά φορτηγά που ήταν εκεί για να φορτώσουν μετάλλευμα. Φαντάστηκα ότι οι Τούρκοι δεν θα χτυπούσαν γιατί θα έβλεπαν τις αμερικανικές σημαίες, αλλά οι επιθέσεις ήταν αγριότατες. Ρίξαμε ένα αεροπλάνο και χτυπήσαμε ένα άλλο, που, νομίζω, προσγειώθηκε στην Τουρκία. Με μία μηχανή δεν μπορείς να χειριστείς το πλοίο καλά, γιατί δεν στρίβει εύκολα. Χάνει τις ελικτικές του δυνατότητες και την ταχύτητά του, η οποία δεν ήταν υψηλή, αλλά άλλο αν πηγαίνεις με οκτώ μίλια, και άλλο με δεκαεπτά. Όχι ότι θα γινόταν τίποτα σοβαρό, αλλά θα ήταν πιο εύκολες οι κινήσεις μου για να αποφύγω περισσότερες ζημιές. Άρχισαν να σκοτώνονται άνθρωποι.\nΣτην προσπάθειά μου να σώσω το υπόλοιπο πλήρωμα, σκέφτηκα ότι το καλύτερο θα ήταν να το κάτσω πάνω στην άμμο. Εκεί υπήρχε μια προβλήτα, όπου πουλούσαν το μετάλλευμα στα καράβια που περίμεναν να φορτώσουν. Την ώρα που έδινα τη διαταγή να στρίψουμε, το καράβι δεν έστριβε. Κοίταξα στην τιμονιέρα και είδα ότι ο πηδαλιούχος είχε σκοτωθεί. Πήρα το πηδάλιο και μετά ήρθε δίπλα μου ο ύπαρχος, ο νοσοκόμος και κάποιοι άλλοι. Ένα αεροπλάνο, που ερχόταν πολύ κοντά με το νερό και δεν το είδε κανείς, έριξε μία ριπή στη γέφυρα και σκοτώθηκαν ο ύπαρχος, ο νοσοκόμος και ένας Κύπριος που ήταν μαζί μας, τραυματίστηκε κάποιος άλλος και πέρασαν οι σφαίρες μέσα από το χέρι μου. Οπότε, στην έξαψη και με ένα χέρι, το έριξα στην παραλία και διέταξα εγκατάλειψη πλοίου. Οι άνθρωποι πήδηξαν στο νερό για να κολυμπήσουν κάτω από την προβλήτα, αλλά τα αεροπλάνα συνέχισαν τις επιθέσεις και στους ναυαγούς στη θάλασσα. Τελικά βγήκαμε έξω. Είπα στο πλήρωμα να βρουν αυτοκίνητο να μας πάνε σε νοσοκομείο. Πήγαμε. Οι Τούρκοι έκαψαν το καράβι με βόμβες ναπάλμ, όπως και πολλούς ανθρώπους στις παραλίες εκεί στο καραβοστάσι «Ξερός». Από τους 23 μέσα στο πλοίο, σκοτώθηκαν οι δύο υπαξιωματικοί, τέσσερις ναύτες και ο Κύπριος. Είμαι ο μόνος επιζών αξιωματικός, που είμαι ανάπηρος, με κομμένο το δεξί χέρι.»\nΠηγή: Σύνδεσμος Αξιωματικών Κυπριακού Στρατού (syndesmosaxiomatikon.com)\n(Με πληροφορίες από:\n1. Συνέντευξη του πλοίαρχου Δ. Μητσάτσου στον Στεφανο Χελιδονη για την «Καθημερινή»\n2.”Ιδρυση του Κυπριακού Ναυτικού (1964-1966)”, Εκδόσεις Πελασγός\n4. Κύπρος Αναδρομές και Γεγονότα (http://chalarisargiris.blogspot.com)).\nΗ δράση της UNRRA στη Λευκάδα – Του Νικήτα Ψαθά (Τρίτο μέρος)


Earpods Ασύρματα Ακουστικά Inpods 300 Bluetooth Wireless Touch Λευκό – www.top-store.gr\nHome / Ultimate Search Bestseller Collection - DO NOT DELETE / Earpods Ασύρματα Ακουστικά Inpods 300 Bluetooth Wireless Touch Λευκό\nΚωδικός Προϊόντος : 100004008\nΑσύρματα Aκουστικά εξαιρετικής Ποιότητας με bluetooth 5.0, τύπου Airpods Pro με Ενσωματωμένο Μικρόφωνο που λειτουργούν ταυτόχρονα για να ακούτε και από τα δύο,τις τηλεφωνικές κλήσεις και την μουσική σας συμβατά με Android και Apple IOS Συσκευές!\nΔιαθέτουν την νεότερη έκδοση Bluetooth 5.0 για ακόμη χαμηλότερη κατανάλωση μπαταρίας, μεγαλύτερη εμβέλεια και σχεδόν διπλάσια ταχύτητα μεταφοράς δεδομένων (48Mbps), από την προηγούμενη έκδοση Bluetooth 4.2.\nΔιαθέτουν noise canceling για να απομονώνουν τους εξωτερικούς ήχους και να προσφέρουν μια\nμοναδική μουσική εμπειρία. Έρχονται στα χέρια σας σε κομψή θήκη φόρτισης, μεταφοράς και αποθήκευσης.\nMπορείτε να λαμβάνετε ή να δέχεστε τηλεφωνικές κλήσεις χωρίς να κρατάτε το κινητό στο χέρια σας και χωρίς την παρουσίαενοχλητικών καλωδίων. Μπορούν να χρησιμοποιηθούν και τα δυο ταυτόχρονα είτε το κάθε ένα ξεχωριστά.\nΈκδοση Bluetooth: 5.0v


Η μουσική βραδιά «Με αγάπη για την Ελίζα» Online! | Youfly\nΗ μουσική βραδιά «Με αγάπη για την Ελίζα» Online!\nYoufly.com Team 18/04/2020 Μουσική\nΗ μεγάλη μουσική βραδιά και συναυλία «Με αγάπη για την Ελίζα» που είχε διοργανωθεί για φιλανθρωπικό σκοπό, έρχεται online και εντελώς δωρεάν στο Youfly.com!\nΜια σπουδαία συναυλία με τους Κωστή Μαραβέγια, Πάνο Μουζουράκη, Μαρίζα Ρίζου. Παρουσιάζει η Μαρί Κωνσταντάτου.\nΟι αγαπημένοι μας καλλιτέχνες θα μας κρατήσουν συντροφιά για παραπάνω από μια ώρα το βράδυ του Μεγάλου Σαββάτου!\nΑπό απόψε λοιπόν, η συναυλία θα είναι διαθέσιμη διαδικτυακά στο Youfly.com. Για όλες τις μέρες του κατ´οίκον περιορισμού.\nΝα σας θυμίσουμε ότι Οι Θεατρικές Σκηνές, με αφορμή την Παγκόσμια Ημέρα Ενάντια στην Κακοποίηση των Παιδιών, είχαν διοργανώσει την Τρίτη 19 Νοεμβρίου 2019, μία ξεχωριστή μουσική βραδιά στο Θέατρο Παλλάς με τον Κωστή Μαραβέγια, τον Πάνο Μουζουράκη και την Μαρίζα Ρίζου. Οι τρεις καλλιτέχνες συναντήθηκαν πρώτη φορά επί σκηνής και ξεσήκωσαν πάνω από 1500 θεατές με τις μεγάλες επιτυχίες και το κέφι τους.\nΗ ιστοσελίδα YOUFLY.COM λοιπόν παρουσιάζει απόψε για τους επισκέπτες του για πρώτη φορά τη μαγική αυτή βραδιά, εντελώς δωρεάν και για περιορισμένο χρονικό διάστημα.